CELEX: C2004/284/19
Language: da
Date: 2004-11-20 00:00:00
Title: Sag C-403/04 P: Appel iværksat den 22. september 2004 af Sumitomo Metal Industries Ltd. til prøvelse af dom afsagt den 8. juli 2004 af De Europæiske Fællesskabers Ret i Første Instans (Anden Afdeling) i de forenede sager T-67/00, T-68/00, T-71/00 og T-78/00, JFE Engineering Corp., Nippon Steel Corp., JFE Steel Corp., og Sumitomo Metal Industries Ltd mod Kommissionen for De Europæiske Fællesskaber

20.11.2004   
            
            
               DA
            
            
               Den Europæiske Unions Tidende
            
            
               C 284/9
            
         Appel iværksat den 22. september 2004 af Sumitomo Metal Industries Ltd. til prøvelse af dom afsagt den 8. juli 2004 af De Europæiske Fællesskabers Ret i Første Instans (Anden Afdeling) i de forenede sager T-67/00, T-68/00, T-71/00 og T-78/00, JFE Engineering Corp., Nippon Steel Corp., JFE Steel Corp., og Sumitomo Metal Industries Ltd mod Kommissionen for De Europæiske Fællesskaber
   (Sag C-403/04 P)
   (2004/C 284/19)
   Ved De Europæiske Fællesskabers Domstol er der den 22. september 2004 iværksat appel af Sumitomo Metal Industries Ltd ved C. Vajda, QC, og solicitor G. Sproul, til prøvelse af dom afsagt den 8. juli 2004 af De Europæiske Fællesskabers Ret i Første Instans (Anden Afdeling) i de forenede sager T-67/00, T-68/00, T-71/00 og T-78/00, JFE Engineering Corp., Nippon Steel Corp., JFE Steel Corp., og Sumitomo Metal Industries Ltd. mod Kommissionen for De Europæiske Fællesskaber.
   Appellanten har nedlagt følgende påstande:
   
               i)
            
            
               Der gives appellanten medhold helt eller delvis i forbindelse med appellen af dommen i forenede sager T-67/00, T-68/00, T-71/00 og T-78/00, og denne dom ophæves helt eller delvist.
            
         
               ii)
            
            
               Beslutningens artikel 1 og artikel 3-6 annulleres helt eller delvis for så vidt de vedrører SMI.
            
         
               iii)
            
            
               Kommissionen pålægges om nødvendigt at betale en erstatning til SMI for tilsidesættelse af artikel 6, stk. 1, i EMRK på 1 012 332 EUR hvilket består af 217 183 EUR (ekstra omkostning for bankgarantien), 620 249 EUR (ekstra omkostning for rentebeløb), og 175 000 EUR.
            
         
               iv)
            
            
               Kommissionen pålægges at betale SMI's sagsomkostninger for både Domstolen og Retten.
            
         Anbringender og væsentligste argumenter:
   Appellanten har gjort gældende, at Rettens dom skal ophæves af følgende grunde:
   
               (a)
            
            
               Retten har begået en retlig fejl ved at anvende et forkert beviskrav i en sag, hvor appellanten har påvist, at Kommissionens påstand ikke er forenelig med appellantens kommercielle interesser, og at den derfor er irrationel.
            
         
               (b)
            
            
               Retten har begået en retlig fejl ved at anvende et forkert beviskrav i en sag, hvor de fremlagte dokumentbeviser er tvetydige, og hvor appellanten har givet en sandsynlig alternativ forklaring på den omtvistede adfærd.
            
         
               (c)
            
            
               Retten har begået en retlig fejl ved at anvende et forkert beviskrav efter loven for så vidt angår den grad af bestyrkelse, der kræves for at støtte de anfægtede forklaringer, der er benyttet af Kommissionen som primært bevis, men som ikke er sandsynlige, meget tvetydige samt modsagt af andre beviser.
            
         
               (d)
            
            
               Retten har begået en retlig fejl ved at fremsætte selvmodsigende og utilstrækkelige grunde ved at konkludere, at hr. Bechers forklaring (en ansat fra Mannesman) af 21. april 1997 kunne bestyrke forklaringer, der blev afgivet af hr. Verluca, direktør i Vallourec Oil & Gas, om den påståede overtrædelse vedrørende projektledningsrør.